127. löggjafarþing 2001–2002.

Þskj. 731 — 345. mál.

Svar

fjármálaráðherra við fyrirspurn Guðmundar Árna Stefánssonar um heimildir til sölu og kaupa á eignum í fjárlögum fyrir árið 2001.

Fyrirspurnin hljóðar svo:

1.	Hvaða heimildir til sölu og kaupa á eignum í fjárlögum fyrir árið 2001 hafa verið nýttar af fjármálaráðherra?

2.	Hvert var söluverð einstakra eigna ríkissjóðs og hverjir keyptu?

3.	Hvert var kaupverð einstakra eigna og hverjir seldu?

Eftirfarandi er listi yfir fasteignir sem ríkissjóður keypti eða seldi skv. 7. gr. fjárlaga fyrir árið 2001.

Eignakaup ríkissjóðs 2001, fjárhæðir í þús. kr.

Ráðuneyti/stofnun	Staður	Stærð	Heimild	Kaupverð
Einkaleyfastofan	Skúlagata 63, Reykjavík	1.026	Fjárlög 7.5	78.186
Yfirdýralæknir	Bláskógar 12, Egilsstöðum	266	Fjárlög 7.23	15.000
Heilbrigðisráðuneyti	Mýrar 4, Patreksfirði	304	Fjárlög 3.2	15.000
Sýslumaðurinn í Ólafsfirði	Ólafsvegur 40, Ólafsfirði	200	Fjárlög 2.10	11.100
Sýslumaðurinn í Vestmannaeyjum	Ásavegur 31, Vestmannaeyjum	233	Fjárlög 7.20	15.000
Svæðisvinnumiðlun Austurlands	Miðás 1–5, Egilsstöðum	120	Fjárlög 7.27	7.580
Flugmálastjórn (flugskýli)	Egilsstaðaflugvöllur	273	Fjáraukalög 7.31	5.700
Landbúnaðarráðuneyti	Víðimýri, Skagafirði	Fjáraukalög 7.32	22.000
Ríkissjóður v. jarðskjálfta á Suðurlandi	Breiðalda 5, Hellu	150	Fjáraukalög 7.33	11.710
Ríkissjóður v. jarðskjálfta á Suðurlandi	Breiðalda 7, Hellu	150	Fjáraukalög 7.33	11.710
Fasteignir ríkissjóðs	Laugavegur 164, Reykjavík	236	Fjáraukalög 7.30	17.500
Eignasala ríkissjóðs 2001, fjárhæðir í þús. kr.
Ráðuneyti/stofnun	Staður	Stærð	Heimild	Kaupverð
Alþingi	Skólabrú 2, Reykjavík	389	Fjárlög 2.31	38.000
Heilbrigðisráðuneyti	Urðargata 17, Patreksfirði	206	Fjárlög 3.2	4.100
Heilbrigðisráðuneyti	Mýrar 11, Patreksfirði	82	Fjárlög 3.2	2.700
Menntamálaráðuneyti	Skólabúðir að Reykjum	Fjárlög 3.13	1.000
Menntamálaráðuneyti	Eiðar	Fjárlög 3.14	25.000
Sjávarútvegsráðuneyti	Árni Friðriksson	Fjárlög 6.2	32.000
Landbúnaðarráðuneyti	Eyjar II, Breiðdalshreppi	Fjárlög 4.22	5.400
Landbúnaðarráðuneyti	Gröf, Dalvíkurbyggð	Fjárlög 4.23	8.500
Landbúnaðarráðuneyti	Hrærekslækur,Tunguhreppi	Fjárlög 4.25	4.652
Landbúnaðarráðuneyti	Bjarnarnes I, Höfn	Fjárlög 2.34	1.400
Landbúnaðarráðuneyti	Framnes, Kaldrananeshreppi	Fjárlög 4.4	6.600
Landbúnaðarráðuneyti	Minni-Ólafsvellir, Skeiðahreppi	Fjárlög 4.19	6.826
Landbúnaðarráðuneyti	Hjalli, Reykjadælahreppi	Fjárlög 4.21	10.700
Landbúnaðarráðuneyti	Kvoslækur, Fljótshlíðarhreppi	Fjárlög 4.32	24.000
Landbúnaðarráðuneyti	Hræringsstaðir, Dalvíkurbyggð	Fjárlög 4.26	6.400
Landbúnaðarráðuneyti	Vestra-Stokkseyrarsel	Fjárlög 4.54	4.666
Dómsmálaráðuneyti	Háeyrarvellir 36, Eyrarbakka	181	Fjáraukalög 2.36	10.000
Dómsmálaráðuneyti	Skúlagata 10, Stykkishólmi	37	Fjárlög 2.6	811
Dómsmálaráðuneyti	Aðalgata 7, Stykkishólmi	433	Fjárlög 2.5	8.780
Háskóli Íslands	Bjarkargata 6, Reykjavík	396	Fjárlög 2.33	37.500
Skógrækt ríkisins	Hluti Straums, Hafnarfirði	Fjárlög 4.47	102.000
Vegagerð ríkisins	Djúpbáturinn Fagranes	Fjáraukalög 6.7	4.000
Þróunarsamvinnustofnun	Fengur RE	Fjáraukalög 6.5	14.000
Yfirdýralæknir	Ásvegur 10, Hvanneyri	244	Fjárlög 2.21	8.200

Í þessu sambandi ber að nefna að 20. nóvember sl. óskaði landbúnaðarráðherra eftir áliti forsætisráðherra á því að hve miklu leyti lög leyfa að Alþingi verði veittar upplýsingar um seldar ríkisjarðir.

Í svarbréfi forsætisráðherra til landbúnaðarráðherra, dags. 15. janúar sl., sem gert hefur verið opinbert, er talið með vísan til 1. tölul. 2. gr. laga nr. 77/2000, um persónuvernd og meðferð persónuupplýsinga, að upplýsingar um sölu ríkissjóðs á fasteignum séu persónuupp
lýsingar í skilningi laganna, enda séu upplýsingarnar persónugreinanlegar. Skv. 2. tölul. 1. mgr. 7. gr. sömu laga skal þess m.a. gætt við meðferð slíkra upplýsinga að þær séu fengnar í yfirlýstum, skýrum og málefnalegum tilgangi og ekki unnar frekar í öðrum og ósamrýman
legum tilgangi. Einnig skal þess gætt skv. 3. tölul. sömu málsgreinar að persónuupplýsing
arnar séu ekki unnar umfram það sem nauðsynlegt er miðað við tilgang vinnslunnar. Niður
staða álitsins er því í stuttu máli á þá leið að með hliðsjón af framangreindum lagaákvæðum beri að takmarka svör við tilgreiningu eignanna og söluverðs þeirra. Ekki er talið að nöfn kaupenda ríkisjarða séu nauðsynleg til að Alþingi geti viðhaft það eftirlit sem því er að lög
um falið að hafa með meðferð fjármuna hins opinbera, nema fleira komi til.

Fjármálaráðuneytið tekur undir þá niðurstöðu sem fram kemur í áliti forsætisráðherra og rakin er stuttlega hér að framan. Ráðuneytið telur jafnframt að þessi sjónarmið eigi ekki ein
ungis við um sölu ríkisjarða heldur eigi þau einnig við um kaup eða sölu annarra fasteigna á vegum ríkissjóðs. Af þessum sökum er ekki tilgreint í svari við fyrirspurn þessari hvaða einstaklingar eða lögaðilar seldu eða keyptu framangreindar eignir.